Diari Oficial de la Generalitat Valenciana


Sumari del DOGV 7569, del 13-07-2015 (2015/6447)

RESOLUCIÓ de 7 de juliol de 2015, de la vicepresidenta del Consell i consellera d'Igualtat i Polítiques Inclusives, per la qual dóna publicitat a l'increment dels crèdits que financen les prestacions de Renda Garantida de Ciutadania, per a l'exercici 2015.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7569

Data del DOGV
:   13-07-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/6447


Data del document
:   07-07-2015

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 7 de juliol de 2015, de la vicepresidenta del Consell i consellera d'Igualtat i Polítiques Inclusives, per la qual dóna publicitat a l'increment dels crèdits que financen les prestacions de Renda Garantida de Ciutadania, per a l'exercici 2015. [2015/6447]  
Amb data 7 d'agost de 2008 va ser publicada en el Diari Oficial de la Comunitat Valenciana, número 5.823, l'Orde de 31 de juliol de 2008, de la Conselleria de Benestar Social, per la qual es regulen les bases de la convocatòria de la prestació Renda Garantida de Ciutadania.  
  
Aprovada i publicada la Llei 8/2014, de 26 de desembre, de Pressupostos de la Generalitat per a l'exercici 2015 (DOCV 7433, de data 30.12.2014), en aplicació del que establix la disposició addicional segona de l'Orde de 31 de juliol de 2008, de la Conselleria de Benestar Social, i de conformitat amb allò que preceptua l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Publica de la Generalitat Valenciana, mitjançant una Resolució de 26 de febrer de 2015 (DOCV 7475, 27.02.2015) de la Conselleria de Benestar Social es va procedir a donar publicitat dels crèdits per mitjà dels quals s'havien de finançar les prestacions de Renda Garantida de Ciutadania, línia de subvenció T6355, amb una consignació pressupostària inicial de 40.298.305,54 euros per a l'anualitat 2015.  
  
No obstant això, en estos moments hi ha una disponibilitat pressupostària d'1.582.091,18 euros, dels quals 1.439.204,00 euros corresponen a l'aprovació de la modificació pressupostària 16.014/15-065 i 142.887,18 euros a la minoració dels compromisos degudament adquirits de l'exercici 2014.  
En virtut d'això, i fent ús de les facultats que em conferix l'article 47.11 del text refós de la Llei d'Hisenda Pública de la Generalitat Valenciana i el Decret 9/2014, de 10 de gener, del Consell, pel qual s'aprova el Reglament Orgànic i Funcional de la Conselleria de Benestar Social (DOCV 7190, 13.01.2014), resolc:  
  
Primer  
Donar publicitat a l'increment dels crèdits pressupostaris destinats a finançar les prestacions regulades en l'Orde de 31 de juliol de 2008, de la Conselleria de Benestar Social, per la qual es regulen les bases de la convocatòria de la prestació Renda Garantida de Ciutadania (DOCV 5.823, 07.08.2008), per a l'any 2015, a càrrec del programa pressupostari 313.10 «Servicis Socials»:  
  
Denominació: Renda Garantida de Ciutadania.  
Línia de subvenció: T6355  
Consignació pressupostària inicial: 73.344.904,54 -  
Increment actual: 1.582.091,18 - passa dels 31.280.192,54 - a 80.814.660,72 -  
Procedència i quantia dels fons: fons propis.  
  
Segon  
El règim de lliuraments per a este tipus de prestació econòmica, Renda Garantida de Ciutadania, serà l'establit en l'annex I, títol IV, base reguladora dihuitena, de l'Orde de 31 de juliol de 2008, para les persones físiques i en l'annex II, títol II, base reguladora sèptima, per a les entitats col·laboradores.  
  
Tercer  
Els crèdits publicats tenen el caràcter de màxims, i no podran concedir-se subvencions una vegada esgotats, circumstància esta que haurà de publicar-se en el Diari Oficial de la Comunitat Valenciana.  
D'altra banda, si com a conseqüència de transferències pressupostàries, es veuen modificats estos crèdits, la seua modificació es publicarà mitjançant una resolució en el Diari Oficial de la Comunitat Valenciana.  
  
València, 7 de juliol de 2015.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.